I 807 oplyser franske annaler, at "Alfdeni" (Halfdan) med et stort følge underkaster sig Karl den Store. Han betegnes som "''Northmannorum dux''", det vil sige en mindre nordisk fyrste. Med sig havde han sine fire sønner{{kilde mangler|dato=august 2017}}: [[Anulo]], [[Hemming (død 837)|Hemming]], [[Harald Klak]] og [[Reginfred]]. Dette sker på et tidspunkt, da den danske konge hed [[Godfred]]. Denne var i 804 indbudt til møde med Karl den Store efter, at denne havde afsluttet underkuelsen af sakserne, og han mødte med en stor flåde, men mødet kom ikke i stand.<ref>Skaaning, s. 18</ref> I 808 foretager Godfred sit angreb på [[abodrit]]terne, hvorunder handelspladsen [[Reric]] afbrændes og købmændene tvangsforflyttes til [[Hedeby]].<ref>Sawyer, s. 64f</ref> Det er nærliggende at formode, at Halfdan har været imod den konfrontationspolitik i forhold til Karl den Store, som Godfred stod for, og at dette har ført ham til beslutningen i 807. Der kan også ligge en intern magtkamp bag. Historikerne formoder, at hans valg var påvirket af besøget i 782, selvom dette ikke kan bevises.<ref>Skaaning, s. 19</ref><ref>Sawyer, s. 106</ref>
Historie